Prentútgáfa Stundarinnar kemur næst út þann 24. janúar . Þessi grein er meira en mánaðargömul . Félög Samherja greiddu 680 milljónir króna í mútur eftir að Jóhannes hætti Samherji hefur síðastliðinn mánuð ítrekað haldið því fram að Jóhannes Stefánsson hafi einn borið ábyrgð á mútugreiðslum félagsins í Namibíu . Óútskýrt er hvernig Jóhannes á að hafa getað tekið þessar ákvarðanir einn og gengið frá mútunum út úr félögum Samherja , bæði meðan hann starfaði þar og eins eftir að hann hætti , sem millistjórnandi í Samherjasamstæðunni . Tengslin óútskýrðEitt af því sem liggur ekki fyrir er hvernig Samherji útskýrir náin og ítrekuð tengsl fyrirtækisins og forstjóra þess , Þorsteins Más Baldvinssonar , við áhrifamennina í Namibíu sem fengu mútugreiðslurnar frá fyrirtækinu út frá þeirri kenningu að Jóhannes Stefánsson hafi verið einn að verki og dregið fyrirtækið inn í spillingarmál . Þorsteinn Már sést hér á mynd með þremur af áhrifamönnunum í Hafnarfjarðarhöfn árið 2015 . Félög í eigu Samherja greiddu tæplega 680 milljónir króna í mútur til áhrifamanna í Namibíu til að fá aðgang að hestamakrílskvóta í landinu eftir að Jóhannes Stefánsson lét af störfum hjá fyrirtækinu . Jóhannes var framkvæmdastjóri yfir starfsemi Samherji í Namibíu á árunum 2012 þar til í lok júlí árið 2016 . Þessar tæplega 680 milljónir voru greiddar út á tímabilinu ágúst 2016 þar til í janúar árið 2019 , samkvæmt reikningum og banka - og reikningsyfiritum sem liggja fyrir í Samherjamálinu . 280 milljónir af þessum 680 milljónum voru greiddar frá félögum Samherja á Kýpur , sem voru með bankareikninga í norska DNB-bankanum sem Jóhannes stýrði aldrei og var ekki með prókúru eða boðvald yfir . Hvorki meðan hann starfaði hjá Samherja né eftir að hann lét af störfum . Framkvæmdastjóri félaga Samherja á Kýpur heitir Ingvar Júlíusson en hann hefur ekkert tjáð sig um Samherjamálið . Segja Jóhannes hafa verið einan að verki Í tilkynningu , eftir að birtar voru uppýsingar um mútugreiðslurnar í Kveik og Stundinni á grundvelli gagna frá Wikileaks , fyrir mánuði síðan sagði Þorsteinn Már Baldvinsson : „ Það voru okkur mikil vonbrigði að komast að því að Jóhannes Stefánsson , fyrrverandi framkvæmdastjóri og stjórnarmaður Samherjafélaganna í Namibíu , virðist hafa tekið þátt í gagnrýniverðum viðskiptaháttum og hugsanlega flækt Samherja í viðskipti sem kunna að vera ólögmæt . “ Samherji svarar ekki spurningum Björgólfur Jóhannsson hefur ekki viljað útskýra þær mútugreiðslur sem áttu sér stað út úr félögum Samherja . 1 . Er ( a ) bara átt við að Samherji hf. á Íslandi hafi aldrei greitt mútur eða er átt við ( b ) að engin félög í samstæðu Samherja , eins og til dæmis Esja Seafood á Kýpur , hafi greitt mútur ? 2 . Ef ( b ) er það sem Björgólfur á við , að greiðslurnar frá erlendum félögum í samstæðu Samherja voru ekki mútur , eins og til dæmis greiðslur frá Esju Seafood á Kýpur til Tundavala Investments Limited í Dubaí , hvernig vill Björgólfur þá skilgreina og útskýra þessar greiðslur ? Tvær spurningar sem Björgólfur Jóhannsson vill ekki svara . Samherji svarar ekki spurningum Á þessum mánuði sem liðinn er hefur Samherji hvorki útskýrt hvernig mútugreiðslurnar , sem í heildina nema vel á annan milljarð króna hið minnsta , gátu átt sér stað frá fyrirtækjum í rekstri og eigu Samherja eftir að starfsmaðurinn sem þeir reyna að kenna alfarið um mútugreiðslurnar var hættur að starfa hjá fyrirtækinu . Þá er einnig óútskýrt hvernig millistjórnandi hjá Samherja á að hafa getað tekið ákvarðanir um það einn og án samráðs og samþykkis yfirboðara sinna eins og Aðalsteins Helgasonar og Þorsteins Más Baldvinssonar að greiða mútur upp á mörg hundruð milljónir króna til áhrifamanna í Namibíu sem tryggðu Samherja aðgang að fiskveiðikvótum . Einnig er óútskýrt af hverju og hvað hagsmuni Samherji telur að Jóhannes hafi haft af því að greiða mútur svo Samherji fengi kvóta , án þess að aðrir innan Samherja hafi vitað það . Mútuféð kom frá Samherja og það var Samherji sem naut góðs kvótunum . Fyrst eftir að greint var frá mútugreiðslunum opinberlega neitaði Þorsteinn Már því ekki að slíkar greiðslur hefðu átt sér stað út úr fyrirtækinu . Raunar voru fyrstu yfirlýsingar Samherja staðfesting á því að slíkar greiðslur hefðu sér stað en fyrirtækið reyndi að kenna Jóhannesi Stefánssyni einum um að hafa „ flækt Samherja í viðskipti sem kunna að vera ólögmæt , “ eins og sagði í yfirlýsingu fyrirtækisins þann 12. nóvember . Samherji neitar því nú í svörum sínum til Stundarinnar að félagið hafi greitt mútur en kýs að svara ekki efnislegum spurningum um þessar mútugreiðslur og vísar í það sem fyrirtækið kallar rannsókn norsku lögmannsstofunnar Wikborg Rein á Namibíumálinu . „ Samherji og þá er vísað til samstæðunnar hefur aldrei greitt mútur , þess vegna var slíkt mál aldrei rætt í stjórn fyrirtækisins . Að öðru leyti fjallar spurningin um atriði sem eru til rannsóknar hjá norsku lögmannsstofunni Wikborg Rein og verður upplýst um þegar niðurstöður liggja fyrir . Samherji hefur þegar upplýst að félagið muni vinna með hlutaðeigandi stjórnvöldum og veita þeim allar nauðsynlegar upplýsingar , sé þess óskað , “ segir í svari frá Samherja sem Björgólfur Jóhannssson er skrifaður fyrir . Jóhannes áfram sagður bera ábyrgðina einn Í Fréttablaðinu í dag er ýjað að því , á grundvelli upplýsinga frá Samherja , að Jóhannes Stefánsson hafi einn tekið ákvarðanir um mútugreiðslur upp á 16,5 milljónir króna sem runnu til félagsins ERF 1980 og þaðan til Sacky Shangala , sem síðar varð dómsmálaráðherra Namibíu , og James Hatukulipi . Í fréttinni er haft eftir „ Samherja “ að félagið hafi ekki vitað af þesssum mútugreiðslum til Sacky Shangala sem fóru í gegnum félagið ERF 1980 og voru byggðar á fölskum leigusamningi . Um þetta segir í frétt Fréttablaðsins : „ Er það afstaða Samherja að ef fyrirtækið hefði vitað um mútugreiðslur til Shanghala hefði leigusamningurinn við félagið fylgt með í yfirliti Jóhannesar til Örnu og þá hefði Egill Helgi ekki þurft að spyrja Ingólf um saminginn . “ Fyrirsögnin á fréttinni er : „ Hafna vitneskju um mútur til Shanghala “ og er sagt í henni að Samherji „ birti tölvupósta máli sínu til stuðnings “ . Ekkert er hins vegar fjallað um aðrar mútugreiðslur í fréttinni . Sacky Shangala er einn sexmenninganna sem hefur verið handtekinn í Namibíu grunaður um mútuþægni , peningaþvætti , meinsæri og fleiri brot í Samherjamálinu . Hann var lykilmaður í skipulagningu Namgomar-dílsins svokallaða sem gekk út á að búa til milliríkjasamkomulag á milli Namibíu og Angóla gagngert til þess að hægt væri að úthluta Samherja kvóta sem Samherji greiddi mútur fyrir til aflandsfélags í Dubaí . Þegar þau viðskipti voru í höfn sagði Shangala í tölvupósti til Jóhannesar Stefánssonar , Sigurðar Ólasonar og James Hatuikulipi þar sem hann fagnaði því og sagði að díllinn væri í höfn . „ Gentlemen , We are in business . Sacky . “ Namgomar-díllinn er sá þáttur málsins sem lögreglan í Namibíu einbeitir sér mest að í rannsóknum sínum . Fréttina í Fréttablaðinu má skilja þannig að það sé túlkun Samherja , sem Fréttablaðið miðlar , að Jóhannes Stefánsson hafi einn borið ábyrgð á þessum tilteknu mútugreiðslum upp á 16,5 milljónir króna til ERF 1980 og Sacky Shangala og James Hatuikulipi . Hver ber ábyrgð á mútugreiðslum upp á meira en milljarð ? Umræddar greiðslur nema innan við 2 prósentum af þeim mútugreiðslum sem sagt hefur verið frá í fjölmiðlum að Samherji hafi greitt til áhrifamannanna í Namibíu . Í fréttinni í Fréttablaðinu er „ Samherji “ ekki spurður að því hvernig og á hvaða forsendum fyrirtækið útskýri mútugreiðslurnar upp vel á annan milljarð króna sem ekki runnu til ERF 1980 heldur til annarra félaga sem áhrifamennirnir í Namibíu áttu eða stýrðu . Ekki er heldur leitað svara við þeirri spurningu hjá Samherja hver bar ábyrgð á þeim mútugreiðslum upp á 680 milljónir sem áttu sér stað eftir að Jóhannes hætti hjá Samherja í Namibíu um sumarið 2016 og þeirri spurningu er ekki svarað hvernig Jóhannes á að hafa getað staðið fyrir mútugreiðslum upp á 280 milljónir frá félögum á Kýpur sem hann stýrði aldrei . Samherji vill heldur ekki svara slíkum spurningum en fyrirtækið tjáir sig hins vegar um mútugreiðslur sem það fullyrðir að það hafi ekki vitað um , eins og þær til ERF 1980 . Af hverju fyrirtækið hefur ekki tjáð sig með sambærilegum hætti um meira en 95 prósent af mútugreiðlsunum , ef fyrirtækið hvorki vissi um þær né bar ábyrgð á þeim , liggur ekki fyrir . Stundin fór yfir viðtalið við Björgólf og kannaði sanngildi staðhæfinga hans . 2. janúar 2020 Namibísku sexmenningarnir verða í varðhaldi fram að réttarhöldum Namibísku ráðherrarnir Esau og Shanghala verða í gæsluvarðhaldi til 20. febrúar hið minnsta eftir að beiðni þeirra var vísað frá . Samherji í viðskiptum við stjórnir Hugos Chavez og Fidels Castro Samherji hagnaðist töluvert á að selja sósíalísku einræðisstjórnum Hugos Chavez í Venesúlela og Fidels Castro á Kúbu togara á yfirverði og leigja hann aftur .